Phokis — Delphi — 100-50 BC
Region: Central Greece (IG VII-IX) — Delphi 

ταν δε αναγρ[αφαν] τα[ς] ομολογιας ποιησα[σθω] τα[ν μεν εν] δελφοις οι εγγαιοι εμ μηνι ερμανιωι ως σκαρφεις αγο[ντι] τας τιμο[λ]οχου και απελλεα αρχας ταν δε εν πυλαιαι [θρο]νιεις εμ μηνι ιππειωι ως θρονιεις αγοντι τας αριστ[αρχο]υ α[ρ]χας. φερονθω δε και γραμματα οι εγγαιοι παρα του κοινου των λοκρων ποτι ταν πολιν των δελφων οτι ευαρεστεοντι ται αναγραφαι τας ομολογιας ωσαυτως δε και θρονιεις παρα τας ιδιας πολιος. καταχωριζοντω δε και εν το συμβολον το ομολογον τουτο και μη εστω κυριωτερα του ομολογου τουτου εν τωι συνβολωι [ομολο]για μηδεμια. εν δε ταν αναγραφαν τας ομολογιας τας μεν εν δελφους δοντω το αναλωμα οι εγγαοι τας δε εν πυλαιαι θρονιεις. ει δε μη αναγραφοντι ταν ομολογιαν οι ενγαοι εν τοις γεγραμμενοις χρονοις υποδικοι εοντω ται πολει των θρονιεων ποτ αργυριου ταλαντα δυο.